MEGA:ลุ้นกำไรปี 60 ทำจุดสูงสุดใหม่แนะนำ”ซื้อ”ราคาเป้าหมาย 30 บาท
MEGA:ลุ้นกำไรปี 60 ทำจุดสูงสุดใหม่แนะนำ"ซื้อ"ราคาเป้าหมาย 30 บาท
27 ม.ค. 2560

บล.กสิกรไทย ระบุในบทวิเคราะห์วันนี้(27ม.ค.) ว่า บริษัท เมก้า ไลฟ์ไซแอ็นซ์ จำกัด (มหาชน) หรือ MEGA คาดกำไรสุทธิของ MEGA จะทำจุดสูงสุดใหม่ในไตรมาส 4/2559 ที่ 301 ลบ. เติบโต 11.1% เทียบช่วงเดียวกันของปีก่อนและ 79.5% เทียบไตรมาสก่อนหน้า
การเติบโตเชิงเทียบช่วงเดียวกันของปีก่อนน่าจะถูกผลักดันจากรายได้ที่เติบโตแข็งแกร่งของทั้งธุรกิจ MegaWeCare และ Maxxcare ส่วนการเติบโตเชิง เทียบไตรมาสก่อนหน้า ยังถูกผลักดันจากปัจจัยฤดูกาลที่เป็นหน้าขายสำหรับ MegaWeCare ในไตรมาสนี้ ซึ่งจะช่วยเพิ่มทั้งรายได้และอัตรากำไรขั้นต้นในเชิง เทียบไตรมาสก่อนหน้า หากไม่รวมคาดการณ์กำไรจากอัตราแลกเปลี่ยนในไตรมาส 4/2559 นี้ คาดกำไรจากการดำเนินงานหลักไตรมาส 4/2559 จะเติบโต 7.3% เทียบช่วงเดียวกันของปีก่อนและ 55.2% เทียบไตรมาสก่อนหน้า
ดังนั้นคาดกำไรสุทธิในปี 2559 ของ MEGA จะเติบโต 15.4% เทียบช่วงเดียวกันของปีก่อนมาอยู่ที่ 803 ลบ. ยังคงคำแนะนำ “ซื้อ” ที่ราคาเป้าหมาย 30.00 บาท ระดับ valuation ในปัจจุบันยังไม่แพง ซื้อขายที่ PER ที่ 22.7 เท่า คิดเป็น 0.2SD ต่ำกว่าค่าเฉลี่ยของหุ้นในอดีต